หลวงพ่อสมหวังให้โชค 2หนุ่มถูกหวย รวยเงินล้าน นำหัวหมู-ไข่ไก่แก้บน
2 หนุ่มใหญ่ถูกหวยรวยล้าน นำหัวหมู 250 หัว ไข่ไก่ 1,260 ฟอง ถวายแก้บน หลวงพ่อสมหวัง หลังงวด 1 ก.ค.ที่ผ่านมาถูกตรงๆเลขท้าย 86 ทั้งญาติแลชาวบ้าน จึงนำของมาแก้บน ขณะที่วันนี้บรรยากาศภายในวัดวันนี้บรรดาเซียนหวยยังเดินทางมากราบไหว้เพื่อขอโชคลาภจำนวนมาก,เมื่อวันที่ 13 ก.ค.62 ที่วัดกลางบางพระ ต.บางพระ อ.นครชัยศรี นายสุชาติ ชายชุ่ม อายุ 52 ปี จาก จ.นครสวรรค์ และ นายเลิดสิน เจิมสินอายุ 47 ปี จากกรุงเทพมหานคร ได้นำหัวหมูต้มสุก นำมารวมกัน 250 หัว ไข่ไก่ดิบ 1,260 ฟอง มาถวายแก้บนองค์หลวงพ่อสมหวัง พระพุทธรูปสูง 30 เมตร โดยพระครูศรีสุตากร เจ้าอาวาสได้สั่งให้เจ้าหน้าที่นำใส่ถาดมาเรียงรายที่ลานด้านหน้าองค์หลวงพ่อสมหวังจนเต็มไปหมด จากนั้นได้ประกอบพิธีให้ พร้อมกับมอบพระพุทธรูปองค์หลวงพ่อสมหวังขนาดหน้าตัก 5 นิ้ว และภาพถ่ายขนาดใหญ่องค์หลวงพ่อสมหวังให้กับ ทั้ง 2 ที่นำสิ่งของมาแก้บน,นายสุชาติ และนายเลิดสิน เผยว่า ที่นำหัวหมูมารวมกันแก้บนครั้งนี้สืบเนื่องมาจาก เมื่อวันที่ 29 มิ.ย.62 ก่อนวันหวยออก 1 วัน ได้มากราบไหว้หลวงพ่อสมหวัง ขอโชคลาภ ซึ่งปรากฏว่าในวันนั้นทางวัดได้นำป้ายหินอ่อน เลข 86 มาติดตั้งที่ด้านหน้าทางเข้าที่จอดรถพอดีเลยยืนดูจนกระทั่งเสร็จสิ้นจึงเดินขึ้นไปกราบไหว้องค์หลวงพ่อสมหวัง ขอโชคลาภและบนไว้หากถูกจะเอาหัวหมูมาบน หลังเสร็จสิ้นก็เดินกลับมาที่รถจอดผ่านเลข 86 ที่ทางวัดติดตั้งไว้ เลยพูดกับเพื่อนว่าเลขนี้สวยสงสัยทางวัดจะให้โชคลาภ เมื่อกลับมาถึงบ้าน นึกขึ้นได้เลยไปหาซื้อลอตเตอรี่เลข 86 ได้มา 20 ใบ แบ่งคนละ 10 ใบ แล้วก็ไปแทงหวยอีกญาติถามว่าเอาเลขมาจากไหน ตนก็บอกว่าเป็นเลขที่วัด ชาวบ้านเลยไปแทงกันใหญ่รวมแล้วถูกร่วมล้านบาท เลยนำของมาบนตามที่บนหลวงพ่อสมหวังไว้ ,หลังจากเสร็จสิ้นพิธีแล้ว พระครูศรีสุตากร เจ้าอาวาสได้ให้บรรดาศิษย์ประกาศออกเสียงตามสายในหมู่บ้านให้ชาวบ้าน มารับแจกหัวหมูและไข่ไก่สดที่ทางเจ้าภาพมีจุดประสงค์ให้แจกจ่ายให้กับชาวบ้านเพื่อรับบุญกุศล 2 เท่า ชาวบ้านที่ทราบข่าวต่างเดินทางมาเข้าแถวรอรับยาวเหยียด โดยเจ้าภาพทั้ง 2 คน ร่วมแจกให้กับชาวบ้านด้วย ,ขณะเดียวกันบรรยากาศภายในวัด ยังเต็มไปด้วยสาธุชน และบรรดานักเสี่ยงโชคหาเลขเด็ด ยังเดินทางมาอย่างไม่ขาดสาย จุดธูปถวายดอกไม้องค์หลวงพ่อสมหวัง กันอย่างต่อเนื่อง พร้อมกับเสี่ยงเซียมซี ขอเลขเด็ด เพราะใกล้วันหวยออก และได้พบ นางกำไล หล้าวันดี อายุ 34 ปี บ้านอยู่หมู่ 9 ต.สามง่าม อ.ดอนตูม จ.นครปฐม อาชีพขายเสื้อผ้าเด็กตามตลาดนัด ได้เผยว่า วันนี้มาขอพรหลวงพ่อสมหวัง เนื่องจากเป็นช่วงใกล้วันหวยออก กลางวันจะว่าง จะออกขายของในช่วงเย็น ตามตลาดนัดทั่วไป ช่วงเช้าถึงบ่ายก็จะว่าง เลยตั้งใจมาขอโชคลาภจากหลวงพ่อสมหวัง เพราะเป็นคนชอบเสี่ยงโชค การค้าช่วงนี้ไม่ค่อยดีต้องหันมาพึ่งหวยลงทุนน้อยได้มาก เคยเดินทางมาขอพรเสี่ยงเซียมซีมาแล้วหลายครั้งก่อนหวยออก และเคยถูกมาแล้วถึง 6 งวด ด้วยกัน 2 ตัว บ้าง 3 ตัวบ้าง เป็นเรื่องที่ไม่น่าเชื่อ แต่ก็เกิดขึ้นได้ ขณะนี้กำลังตั้งครรภ์ ด้วย หลวงพ่อสมหวังอาจจะให้โชคใหญ่ก็ได้ ลูกที่เกิดมาจะได้ไม่ลำบาก ครั้งนี้ขอตรงๆ 3 ตัว โดยครั้งนี้ได้บนไว้ด้วยหัวหมู 100 หัว ก็ขอให้ได้ตามหวังจะได้มาแก้บน.
2 หนุ่มใหญ่ถูกหวยรวยล้าน นำหัวหมู 250 หัว ไข่ไก่ 1,260 ฟอง ถวายแก้บน หลวงพ่อสมหวัง หลังงวด 1 ก.ค.ที่ผ่านมาถูกตรงๆ เลขท้าย 86 ทั้งญาติแลชาวบ้าน จึงนำของมาแก้บน ขณะที่วันนี้บรรยากาศภายในวัด
ถูกหวย,แก้บน,หลวงพ่อสมหวัง,วัดกลางบางพระ,หวย